Optibet Rahvaliiga Põhja regiooni detsembri kõige väärtuslikuma mängija ehk MVP auhinna teenis RIM-i meeskonna mängija Joonas Pilliroog, kes sai kahes Weekend formaadis peetud mängus kirja kokku 41 punkti. Tema poolt visatud 22 silma olid madalaskoorilises mängus Wildix/Esecomi vastu saadud raskes võidus otsustavaks.
#000004
Rahvaliiga andis Pilliroole üle juba ka detsembri MVP nimetusega kaasnenud meene ning tegime mängumehega ka intervjuu, kus küsisime tavapäraseid küsimusi, mida me Rahvaliiga kuu parimatelt tavaliselt ikka teada tahame.
#000005
Millal ja kuidas Sa hakkasid korvpalli mängima? Milline on lühidalt Sinu mängijakarjäär olnud?
#000006
Isa pani mind korvpallitrenni 7-8 aastaselt SK Marcuse meeskonda, kus juba treenisid mu vanemad vennad. Enne põhikooli lõppu liikusin edasi Tiit Soku Korvpallikooli, kus mängisin noorteklasside lõpuni. Pärast noorteklassi jäid mõned aastad vahele vigastuste ja ajapuuduse tõttu ning nüüd olen viimastel aastatel treeninud hobikorras erinevates meeskondades, sealhulgas RIM-is.
#000007
Sõber kirjutas ühel päeval, et neil on trenni tulemas vähe kutte ja küsis, et kas ma ei tahaks tulla palli põrgatama. Kuidagi juhtus, et sattusin sinna pärast seda korda mõned korrad veel ja siis jäingi käima.
#000008
Iseloomusta palun enda poolt RIM-i meeskonda, mis on teie tugevused ja mis võiks platsil paremini välja tulla?
#000009
Meeskonna üks tugevus on kindlasti mõnus meeskondlik vibe nii mängus kui mänguväliselt. Väljakul on meie suurim tugevus ilmselt see, et kõik mängijad on üsna ühtlase tasemega. Kuigi kõigil on omad tugevamad ja nõrgemad küljed, siis üldiselt on kõik ühtlaselt tugevad ja kõigi peale saab platsil loota. Kohati võiks paremini tulla välja rahu säilitamine rasketes olukordades.
#000010
Kes on Sinu lemmik korvpallur nii Eestis kui laias maailmas? Miks just need mängijad?
#000011
Läbi aegade lemmikuks on Kobe Bryant, kuna ta oli visa ja sihikindel ning inspireeris teisi olema parim versioon iseendast. Praegusteks lemmikuteks on Luka Doncic, kuna tema mängust on näha kõrget IQ-d ja Ja Morant, kuna sellist atleetlikust on lihtsalt ilus vaadata. Eestlastest on lemmikuks Kerr Kriisa – meeldib tema kartmatus ja emotsionaalne mängustiil.
#000012
Kellega tippkorvpalluritest Sinu enda mängustiil kõige rohkem sarnaneb? Iseloomusta palun ennast kui korvpallurit.
#000013
Rünnakul meeldib lühikese mängijana ilmselt liiga palju teravust teha ja korvi alla ronida, vabaks jäädes ka peale visata. Lemmik osaks on meeskonnakaaslaste leidmine heade söötudega. Kaitses meeldib võtta kiireid ja endast suuremaid mängijaid, kelle katmine on väljakutse. Meeskonnakaaslased on mind võrrelnud näiteks Kyle Lowry ja Sten-Timmu Sokuga
#000014
Oletame, et saaksid ühe hooaja profikorvpallurina veeta enda valitud treeneri käe all. Kes oleks see (kuulus) endine või praegune Eesti või välismaa treener, kelle käe all tahaksid selle hooaja teha ning miks?
#000015
Gregg Popovich – treener, kes oskab mängijates välja tuua nende parimad omadused ja realiseerida nende kogu potentsiaali. Lisaks on tema stiil väga tark ja meeskondlik.
#000016
Mis on Sinu lemmik korvpallireegel ning millise reegli Sa võimalusel esimese asjana ära muudaksid? Miks?
#000017
Ära muudaksin selle, et ei karistataks, kui mängija näitab liiga palju emotsiooni välja. Minu jaoks korvpall peabki emotsiooni pakkuma ja võiks harvem seda tehnilisega karistada. Lemmik reeglit otseselt polegi, korvpallireeglid suures plaanis on minu meelest väga hästi paigas, et mäng oleks meelelahutuslik nii mängijatele kui vaatajatele.
#000018
Kui saaksid ühes mängus olla Eesti koondise peatreener, siis kelle paneksid algviisikus väljakule ning miks just need mehed?
#000019
Töötan ehitusel peatöövõtu firmas töödejuhina. Vabal ajal meeldib lisaks spordi tegemisele ka palju sporti vaadata.
#000021
Rahvaliiga oktoobri MVP auhind läks jagamisele kahe punktiküti vahel
#000023
Optibet Rahvaliigas algab meeskondade registreerimine!
#000024
Rahvaliiga superfinaalis selgitatakse tänavuse hooaja meister Tallinna ja Tartu vastasseisus
#000027
Rahvaliiga Ida regiooni võitjateks krooniti piirilinna korvpallurid
#000030